als_Latn dik_Latn sag_Latn
U shkarkua për dritat, drejtori emërohet mësues. Zëvendëson zyshën që rrahu nxënësinSociale e Hënë, 9 Mars, 2015 | 10:00 am
Drejtori i shkarkuar për debitin ndaj OSHEE-së zëvendëson në lëndën e Matematikës mësuesen e pezulluar për dhunën ndaj nxënësit.
Vlash Linadi, i cili mbante detyrën e kreut të Arsimit në Malësi të Madhe, tashmë është më- sues i Matematikës në shkollën “Prekë Gjoni”, ku pak javë më parë u shkarkua më- suesja Suela Piranaj.
Kjo e fundit u konstatua në një video të publikuar në internet që qëllon dhe kap nga veshi një nxënës të klasës së shtatë. Me gjithë pranimin e ngjarjes nga prindërit e 13-vjeçarit dhe kërkesën e stafit për rikthimin e mësueses Piranaj në shkollë, ajo vazhdon të jetë e pezulluar nga ushtrimi i detyrës për një afat të pacaktuar.
Së fundi, Drejtoria Arsimore e Rrethit Malësi e Madhe, në vendin e mësueses Piranaj ka emëruar ish-drejtorin e kësaj drejtorie, Vlash Linadin. Ai u shkarkua nga detyra e drejtorit të Arsimit në Malësi të Madhe, pasi rezultoi të kishte qenë debitor në faturat e energjisë elektrike të OSHEEsë.
Vlash Linadi u emërua drejtor i Zyrës së Arsimit në Rrethin e Malësisë së Madhe, me ndryshimin e kahut politik pas zgjedhjeve të 23 qershorit. Por në kuadër të fushatës së OSHEE-së për likuidimin e faturave të energjisë, ka rezultuar që Linadi kishte pasur një faturë të prapambetur të palikuiduar prej 130,490 lekësh ndaj operatorit të shitjes së energjisë elektrike.
Kaq ka mjaftuar që Ministria e Arsimit, dhjetorin e shkuar, të marrë vendim për pezullimin nga detyra e drejtorit të Arsimit të Linadit, edhe pse ky bëri shlyerjen e debisë. Megjithëse vendimi për shkarkimin e Linadit u mor që në fund të dhjetorit, ai vazhdoi të qëndronte në atë detyrë, pasi DAR Shkodër, si dhe Ministria e Arsimit akoma nuk e kishin përcaktuar pasuesin e tij në detyrë.
Në fakt zëvendësimi i Linadit u bë në fund të janarit, pak ditë pas bërjes publike në rrjetet sociale të një videoje ku mësuesja e Matematikës në klasën e 7-të të shkollës së Bajzës po ushtronte dhunë ndaj një nxënë- si. Hapi i parë që ndërmori Ministria e Arsimit si dhe DAR ishte gjetja e pasuesit për Linadin, Festor Volaj.
Ndërkohë që Linadi ishte në pritje të një emërimi tjetër, ngjarja e mësueses në Bajzë si dhe lënda shumë e rëndë- sishme, siç është ajo e Matematikës, bëri që pas pak javësh që qëndroi i papunë, Linadi të zëvendësojë mësuesen Piranaj në këtë detyrë. Ndërsa nuk dihet ende se cili do të jetë fati i ish-më- sueses së Matematikës, Suela Piranaj, që prej 13 vitesh ishte në këtë pozicion.
Në ditën e 7 Marsit, mësohet nga të afërm të saj se nuk i kanë munguar urimet nga nxënësit e shkollës së Bajzës dhe nga klasa ku ndodhi incidenti. Komisioni i etikës së shkollës, bashkë me këshillin e prindërve kërkuan rikthimin e saj në punë, por nga Ministria e Arsimit nuk morën përgjigje pozitive, duke e lënë pezull arsimtaren.
Nuk është bërë e ditur se deri kur do të jetë e pezulluar kjo mësuese, gjithsesi në vendin e saj aktualisht është emëruar ish-drejtori i Arsimit, Vlash Linadi.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn